Publication: Magyar Közlöny
Issue: MK-2002-88 (Year: 2002, Number: 88)
Era: 1990-2004
Section: hátra. Adó-, társadalombiztosítási csalás [a Büntetõ Törvénykönyvrõl szóló 1978. évi IV. törvény (a továbbiakban:
Paragraph Index: 156

hátra. Adó-, társadalombiztosítási csalás [a Büntetõ Törvénykönyvrõl szóló 1978. évi IV. törvény (a továbbiakban: Btk.) 310. §], illetve csalás (Btk. 318. §) esetén, ha azt adóra, járulékra vagy költségvetési támogatásra követik el, az adó megállapításához való jog nem évül el mindaddig, amíg a bûncselekmény büntethetõsége el nem évül. [Art. 95. § (1) bek.] 13.3. Tagdíjbevallási és befizetési kötelezettség teljesítésének ellenõrzése során, ha az adóhatóság határozatát a bíróság felülvizsgálja, a kereset benyújtásától a bíróság 2002/88. szám határozatának jogerõre emelkedéséig a tagdíj megállapításához való jog elévülése nyugszik. (Az elévülés nyugvásáról, ha az adóhatósági határozatot érint, annak jogerõre emelkedését követõen, a határozatot hozó hivatalból tájékoztatja az érintett magánnyugdíjpénztárat.) Tagdíj végrehajtásához való jog elévülése 13.4. A végrehajtási jog elévülésével kapcsolatban különbséget kell tenni az Art. 27. §-ának (1) bekezdése alapján aszerint, hogy bevallott és be nem fizetett vagy pedig kötelezett által be nem vallott és be nem fizetett, az adóhatóság által határozattal megállapított tagdíj végrehajtásáról van-e szó. 13.5. A bevallott, de be nem fizetett tagdíj esetében, a végrehajtáshoz való jog elévülési ideje az Art. 95. § (4) bekezdésében meghatározott esedékesség évének az utolsó napjától számított 5 év. Amennyiben az adóhatóság végrehajtási cselekményt foganatosított, az elévülés 6 hónappal meghosszabbodik. 13.6. A be nem vallott és be sem fizetett tagdíj esetében pedig, a végrehajtáshoz való jog elévülési ideje, az adóhatósági határozattal megállapított tagdíj tartozás esedékessége évének utolsó napjától számított 5 év. 13.7. Az adóhatóság által megállapított tagdíjat a határozat jogerõre emelkedésétõl számított 15 napon belül kell megfizetni. A végrehajtási jog elévülése tehát ez esetben az adóhatóság határozatában elõírt fizetési határidõhöz (esedékesség) igazodik. 13.8. Amennyiben az adóhatóság egy vagy több alkalommal végrehajtási cselekményt foganatosított, az elévülés — a cselekmények számától függetlenül — 6 hónappal meghosszabbodik. 13.9. Ha a tagdíj végrehajtásához való jog elévült, a tartozást terhelõ késedelmi pótlékot is elévültnek kell tekinteni. 13.10. Az Art. 95. § (5) bekezdése szerint az önellenõrzés bevallása — ha a tagdíjkülönbözet a kötelezett javára mutatkozik — az elõzõekben meghatározott végrehajtáshoz való jog elévülését megszakítja. Az elévülés megszakadása az önellenõrzéssel bevallott tagdíjkülönbözetre olyan hatással van, hogy annak elévülési ideje ezzel a bevallással újra kezdõdik. 13.11. A hivatkozott jogszabály alapján nyugszik az elévülés a végrehajtási eljárás felfüggesztése, továbbá a fizetésre kötelezett által elõterjesztett, fizetési könnyítésre irányuló kérelem alapján engedélyezett fizetési halasztás, illetve részletfizetés idõtartama alatt. Ez abban az esetben fordul elõ, ha az adós fizetési kedvezmény iránti kérelmet nyújtott be. CSÕD- ÉS FELSZÁMOLÁSI ELJÁRÁS, ILLETÕLEG VÉGELSZÁMOLÁS ALATT LÉVÕ FOGLALKOZTATÓK ESETÉBEN KÖVETENDÕ MAGÁNNYUGDÍJPÉNZTÁRI ELJÁRÁS 14.1. A magánnyugdíjpénztárak csõd- és felszámolási eljárás, illetõleg végelszámolás alatt lévõ adósokkal szemben folytatott pénzügyi stratégiáját külön szabályzatban javasolt kidolgozni. 14.2. A fizetésképtelen gazdálkodó szervezetekre a csõdeljárásról, felszámolási eljárásról és a végelszámolásról szóló 1991. XLIX. törvény (a továbbiakban: Cstv.) szabályai vonatkoznak. 14.3. A magánnyugdíjpénztáraknak a Cégközlöny heti gyakorisággal történõ áttekintése és a magánnyugdíjpénztárnál kimutatott és nyilvántartott adóslista összehasonlítása alapján kiválogathatók a néhány napja csõd-, illetve felszámolási eljárással vagy végelszámolással érintett foglalkoztatók. Csõdeljárás 15.1. A csõdeljárás a fizetési nehézségekkel küzdõ gazdálkodó szervezeteknek a jogszabályban meghatározott feltételek útján történõ újjászervezésére irányul, illetve, ha ez nem lehetséges, felszámolás útján való megszüntetésére. 15.2. A csõdeljárásban a fõ szempont, hogy az adós, a hitelezõk bevonásával a jogszabályban elõírt kötelezettségek megtartásával igyekszik fizetõképességét helyreállítani, a felszámolást elkerülni. Ennek érdekében az adós a Cstv. 18. § (1) bekezdése alapján köteles a fizetõképesség helyreállítását vagy megõrzését célzó programot és egyezségi javaslatot készíteni. 15.3. Az adós gazdálkodó szervezet a fizetési haladék igénybevételéhez szükséges hitelezõi egyetértés megszerzése érdekében — a csõdeljárás kezdõ idõpontjától számított 30 napon belül — tárgyalást tart, amelyre az ismert hitelezõit közvetlenül, ismeretlen hitelezõit pedig hirdetmény útján hívja meg. A hirdetményt a csõdeljárás kezdõ idõpontját követõ 3 napon belül két országos napilapban kell közzétenni (Cstv. 9. §). 15.4. A hitelezõk hozzájárulása esetén az adós kilencvennapos fizetési haladékot kaphat. A Cstv. 12. § (1) bekezdés alapján adott fizetési haladék, az adóst nem mentesíti a csõdeljárás kezdõ idõpontjában fennálló és kezdõ idõpontja után keletkezett követeléseken alapuló egészségbiztosítási és nyugdíjjárulék (ideértve a magánnyugdíjpénztári tagdíjat is) kifizetése (azaz a tagdíj megfizetése) alól. 15.5. A Cstv. 12. § (3) bekezdése alapján a fizetési haladék tartama alatt az adóssal szemben a pénzkövetelések bírósági, hatósági végrehajtása — az (1) bekezdésben fog- 2002/88. szám lalt követelések kivételével — szünetel. Tekintettel arra, hogy a magánnyugdíjpénztári tagdíj az (1) bekezdésben nevesítve lett, így a fizetési haladék idõtartama alatt, az esetleges adóhatósági végrehajtási eljárás nem szünetelhet. Felszámolási eljárás 16.1. Függetlenül attól, hogy a felszámolást a gazdasági társaság önmaga, hitelezõje vagy a cégbíróság kezdeményezte, a felszámolást elrendelõ végzés jogerõre emelkedését követõen a bíróság elrendeli e végzésnek a Cégközlönyben történõ közzétételét. A közzétételt a magánnyugdíjpénztárnak dokumentálnia kell. 16.2. A magánnyugdíjpénztárnak meg kell különböztetni a felszámolás elõtt és felszámolás alatt keletkezett tagdíjtartozásokat. 16.3. A felszámolás elõtt keletkezett tagdíjtartozást csak akkor lehet eredményesen érvényesíteni, ha azt a felszámolást elrendelõ végzés közzétételétõl számított 40 napon belül a felszámolónak hitelezõi igényként bejelentik. 16.4. A követelés hitelezõi igényként történõ nyilvántartásba vételének a feltétele, hogy a hitelezõ a követelése 1%-át, de legalább 1000, illetve legfeljebb 100 000 Ft-ot a bíróság Gazdasági Hivatala által kezelt elkülönített számlára — a bírósági ügyszámra hivatkozással — befizessen, és ezt a felszámolónak igazolja (Cstv. 46. §). 16.5. A 40 napon belül érkezett hitelezõi igényt a felszámoló a jogszabályban meghatározott kielégítési sorrend szerint besorolja (Cstv. 57. §). 16.6. A 40 napon túl, de egy éven belül érkezett igények kielégítésére akkor kerülhet sor, ha a Cstv. 57. § (1) bekezdésében felsorolt tartozások kiegyenlítése után van rá vagyoni fedezet [Cstv. 37. § (1) bekezdés]. 16.7. A tagdíjtartozás után járó késedelmi pótlék csak akkor kerülhet megtérülésre, ha azt a magánnyugdíjpénztár felszámítja és a tagdíjtartozással együtt hitelezõi igényként bejelenti. 16.8. A felszámolás közzétételétõl számított egy éven túli hitelezõi igény bejelentése jogvesztéssel jár. 16.9. A hitelezõk által befizetett összeget mint hitelezõi követelést, a Cstv. 57. § (1) bekezdésének f) pontja szerint kell besorolni. 16.10. A felszámolási eljárás alá vont adósokra a külön a Cstv.-ben említett kiegyenlítési szabályok vonatkoznak, míg nem a Cstv. hatálya alatt álló adósokra (tartozásokra) a Tbj.-ben és az Art.-ban foglalt befizetések elszámolására vonatkozó szabályokat kell alkalmazni. Ezek a szabályok a fentiek szerint eltérõek. 16.11. A felszámolási eljárás megindulását a Cégközlöny figyelése mellett a bevallásokon is észlelni lehet, ugyanis a felszámolás kezdõ idõpontjától az adós cégnevét a „felszámolás alatt”, illetve „f.a.” toldattal kiegészítve kell használni. 16.12. Felszámolási eljárás esetén végrehajtási eljárásnak nincs helye, azt az eljáró adóigazgatási szerv a felszámolás napjával megszünteti, és errõl tájékoztatja a végrehajtást kérõt. A tartozást hitelezõi igényként kell ezt követõen a magánnyugdíjpénztárnak benyújtani (Cstv. 38. §). 16.13. Abban az esetben, ha korábban a magánnyugdíjpénztár ellenõrzést kezdeményezett az illetékes az elsõ fokú adóhatóságnál a foglalkoztatóval kapcsolatban, akkor az, az eljárást lefolytatja, illetve az eljárás bármely akadályáról a magánnyugdíjpénztárat tájékoztatja. Végelszámolási eljárás 17.1. A gazdálkodó szervezet jogutód nélküli megszûnése esetén, a felszámolás esetét kivéve — ha a törvény ettõl eltérõen nem rendelkezik — végelszámolásnak van helye. A végelszámolás esetében a gazdálkodó szervezet saját elhatározása alapján megszünteti tevékenységét, a gazdasági társaságot és intézkedik a Cégnyilvántartásból való törlés iránt (Cstv. 65. §). 17.2. A végelszámolás elrendelésérõl szóló végzés Cégközlönyben történõ megjelenést követõen a magánnyugdíjpénztárnak 40 napon belül be kell jelentenie követelését a végelszámolónak (Cstv. 68. §). 17.3. Végelszámolás esetén a gazdasági társaságnak a végelszámoló által ismert és számára bejelentett összes követelést maradéktalanul ki kell egyenlítenie. Ha a bejelentett és ismert követelés teljesítésére a társaság vagyona nem nyújt fedezetet, akkor a végelszámoló köteles felszámolási eljárás lefolytatására irányuló kérelmet benyújtani (Cstv. 72. §). 17.4. A kérelem benyújtását követõen a magánnyugdíjpénztárnak a felszámolási eljárás, hitelezõi igény bejelentésének szabályai szerint kell eljárnia. 17.5. A végelszámolási eljárás alatt az adóhatóság a korábban megkezdett végrehajtási eljárást lefolytatja. A magánnyugdíjpénztár végelszámolás alatt álló adóssal szemben is kezdeményezhet végrehajtási eljárást. A FOGLALKOZTATÓK MEGSZÛNÉSÉNEK, MEGSZÜNTETÉSÉNEK FIGYELÉSE 18.1. A magánnyugdíjpénztárak részére javasolt közös információs szolgálatot fenntartani annak érdekében, hogy a magánnyugdíjpénztár a vele partner kapcsolatban álló foglalkoztatók megszûnését, megszüntetését a Cstv.- 2002/88. szám ben rögzített határidõn belül érzékelje, és a megfelelõ, jogilag megalapozott intézkedéseit megtehesse. 18.2. Ennek érdekében ajánlott a Cégközlöny heti gyakorisággal történõ áttekintése. Az áttekintés alapján javasolt egy olyan közös adatbázis, információs rendszer kialakítása, amely igénybevételével és a magánnyugdíjpénztár kimutatásai alapján kigyûjthetõk a néhány napja csõd-, illetve felszámolási eljárással érintett foglalkoztatók, valamint azok, amelyek végelszámolással kívánnak megszûnni, de a magánnyugdíjpénztár adatai szerint tagdíjtartozást halmoztak fel. 18.3. A közös információs rendszer mûködtetésével a késõbbiekben lehetõvé válik a rendszeresen mulasztó hátralékos foglalkoztatók kiszûrése, és egységes, egyidejû adóhatósági megkeresésekkel hatékonyabbá tehetõ a követelés megtérülése. Dr. Szász Károly s. k., a Pénzügyi Szervezetek Állami Felügyelete elnöke Tájékoztató a közigazgatási szakvizsga új követelményrendszerérõl Az Országos Közigazgatási Vizsgabizottság Elnöksége a közigazgatási szakvizsgáról szóló 35/1998. (II. 27.) Korm. rendelet 3. §-a alapján — 2002. május 1-jei hatállyal — a közigazgatási szakvizsga kötelezõ és választható vizsgatárgyainak követelményrendszerét az alábbiakban állapítja meg: Az új követelményrendszer közzétételével a szakvizsga az 1999. évi 69., továbbá ezek módosítását tartalmazó 2000. évi 94., illetve a 2001. évi 107. számában közzétett követelményrendszere hatályát veszti. Általános követelmények a közigazgatási szakvizsga írásbeli, szóbeli vizsgájának teljesítéséhez A közigazgatási szakvizsga a kötelezõ vizsgatárgy (Általános közigazgatási ismeretek) és egy választható vizsgatárgy írásbeli és szóbeli teljesítésébõl áll. A köztisztviselõ egy vizsganapon tesz írásbeli és szóbeli vizsgát egy szakvizsgatárgyból. A választható tárgyak jegyzékét az említett kormányrendelet 3. számú melléklete tartalmazza. A szakvizsga kötelezõ és választható vizsgatárgyaiból tett vizsgák között legalább 15 napnak kell eltelnie. A közigazgatási szakvizsgán vizsgatárgyanként külön-külön írásbeli és szóbeli számonkérés van. A vizsga tananyaga a közzétett követelményrendszerbõl és a segédletbõl áll. Írásbeli vizsga A vizsgázó az írásbeli vizsga teljesítése során számot ad arról, hogy a kötelezõ és a választott tárgy tananyagát a követelményrendszernek megfelelõ, magas színvonalon ismeri, és képes azokat alkalmazni a gyakorlatban. A vizsgázó arról ad tanúbizonyságot, hogy a kötelezõ és a választott tárgyon belül mennyire képes egy közigazgatási probléma komplex gyakorlati elemzésére, megoldásokhoz szükséges intézkedések, eljárások kiválasztására, a végrehajtás menetének tervezésére. Emellett a vizsgatárgyakhoz kapcsolódó konkrét feladatok megoldása is része a tantárgy írásbeli vizsgarészének. Mind a kötelezõ, mind a választott tárgyi írásbeli vizsga a vizsgatárgyhoz kapcsolódó feladatsorból áll, melyre maximálisan 100 pont adható. A vizsgabizottság az írásbeli vizsgát — vizsgatárgyanként külön-külön — öt fokozattal értékeli.

Source: https://magyarkozlony.hu/hivatalos-lapok/8208ee834e985ec162432e67d12fac2c62a0dfa1/dokumentumok/c11b42cee250ee7c58c28cebee78b11bb02d9607/letoltes